Kampsbaai-moord: Berigte oor beskuldigde se psigiatriese toestand verbied | Maroela Media
Diego Dougherty Novella, die 41-jarige man van Guatemala wat aangekla word van die moord op ŉ Amerikaanse vrou in ’n luukse boetiekhotel in Kampsbaai, is vir 30 dae se psigiatriese waarneming gestuur.
Novella word aangekla van die moord op sy meisie, Gabriela Alban, wat verlede maand in In Kaapstadse hotel gevind is. Alban is glo verwurg en wreed seksueel aangerand met ŉ krultang. Internasionale media het berig Alban is tydens ŉ dwelm-aangevuurde sekssessie vermoor, maar owerhede het tot op hede nog nie hierdie bewerings bevestig nie.
Advokaat William Booth, Novella se regsverteenwoordiger, het Maandag in die Kaapstad-landdroshof aanbeveel dat sy kliënt vir psigiatriese waarneming gestuur word.
Die verdediging het vooraf hul eie psigiater genader en het ŉ tydelike verslag by die hof ingedien. Die media is egter deur die hof verbied om oor die inhoud van die verslag te berig. Novella sal in die hospitaalafdeling van die Pollsmoor-gevangenis bly totdat hy na Valkenburg psigiatriese hospitaal oorgeplaas sal word.
Die saak is uitgestel tot 30 September.
Gabriela Alban Kaapstad Wes-Kaap
Beloning aangebied in Vrystaat-moordsaak